בע"ה                                                                                                       ‏יום חמישי, כ"ג אדר, תשנ"ט

‏11/3/99

איגרת 2.99 (81

***תוכן העניינים:     1. מיבזקים***

***2. השתלמויות בארץ ע"ח המשרד***

***3. טיוטת חוק המו"פ הממשלתי***

***4. פגיעות באיגודנו מצד חבריו***

***5. מונה יועץ משפטי חדש לאיגוד***

***6. תוספת מחקר חקלאי והמעבר ל5- ימי עבודה***

***7. יעוץ מס בשבתון ובפרישה***

***8. עדכון תעריפי שבתון, קק"מ, אש"ל חו"ל ות"י***

***9. זכינו במשפט למינוי ראש ממ"ח***

***1.*מיבזקים**

**·           הנהלת המכון הגאופיסי בחולון פנתה אל סגל המחקר במכון שיסכימו לבטל את דירוג המחקר שלהם. נציג הסגל במכון הונחה על ידי לדחות את הפנייה.**

        ·           ישיבה מס' 3/99 של **מזכירות האיגוד** נקבעה ליום ה' 15.4.99 בשעה 16.00 במח' הפרחים של ממ"ח בבית דגן. סדר היום יחולק במקום. ***לא יופצו הזמנות אישיות***.

        ·           חברי סגל המחקר ב**מכון הגאופיסי** טרם קיבלו את המקדמה בסך 1,000 ש"ח, ששולמה ב1.1.99- בגין האיחור בתשלומי שכר בשנת 1994-5. הנחיתי את נציגנו במכון לפעול לאישור התשלום.

        ·           עם סיום שמיעת טיעוני הצדדים במוסד לבוררות מוסכמת בתביעתנו לקבל **מקדמות השכר של 13,000 ש"ח**, עו"ד טליה בן שלמה מהלשכה המשפטית של האג"מ עומדת להגיש בכתב את סיכומי האיגוד לקראת הכרעת המוסד בתיק.

        ·           אני ממשיך את הדיונים עם ראשי האג"מ בכדי להבטיח את החלת הסדר **המעבר לפנסיה צוברת** עלינו מבלי שתיפגע השוואתנו לסגל המחקר במערכת הביטחון ובמשרד ראש ממשלה ולסגל האקדמי.

        ·           ההסתדרות מגבשת הסכם להפרטת אחזקת המדינה ב**קרן ההשתלמות** שלנו *יהב השתלמות וחסכוןבע"מ*. אני דן עם עו"ד אבי ניסנקורן, יועמ"ש של האג"מ, על הבטחת זכויותינו בניהול הקרן.

        ·           מזכירות האיגוד החליטה ב25.2.99- למנות את ד"ר **אריה גילת** כחבר במזכירות עם היבחרו כיו"ר ועד העובדים במכון הגיאולוגי.

        ·           נמשך הגישור ע"י עו"ד יצחק ברק בערעורנו בביה"ד הארצי לעבודה על פסה"ד שאישר **ירידת שכר** כשעולים בדרגה.

        ·           הן בתביעתו של **ד"ר שמעון מאיר** לזכויות שבתון והן בתביעתו של ד"ר **משה לפידות** לקביעות, נשקלת האפשרות לפשרה בדיונים בבתי הדין לעבודה.

**2.     השתלמויות בארץ ע"ח המשרד**

המעסיק מתקצב סעיף להשתלמויות כלל העובדים בכל יחידה וכל עובד זכאי להשתלם ע"ח תקציב זה – לצורכי עבודתו ובאישור המעסיק – אולם ללא אפליה בין עובדים שונים.

נודע לי לאחרונה כי במינהל המחקר החקלאי לא משתפים את חברי סגל המחקר בתקציב השתלמויות. מחייבים את חשבון העובד בקרן קשרי מדע *הן בהוצאות והן בימי השתלמות* עבור השתלמויותיו בארץ, שבהן שאר הדירוגים מנצלים את תקציב ההשתלמויות של המינהל וימי ההשתלמות הם ע"ח ימי העבודה.

כמו קרן ההשתלמות השקלית, קרן קשרי מדע היא סעיף בהסכם השכר של סגל המחקר ואיננה שייכת למעסיק. הרי לא יעלה על הדעת לחייב עובד כלשהו לנצל את קרן ההשתלמות השקלית שלו למימון השתלמותיו בישראל. באותה המידה, אין לחייבו להזדקק לקרן קשרי מדע בעניין זה.

בישיבתה ב21.1.99-, אימצה מזכירות האיגוד עמדתי זאת, והחליטה שאנחה את חברי האיגוד בהתאם באיגרת. אין אפוא לנצל קרן קשרי מדע אלא אם כן ההשתלמות חורגת מהקריטריונים הנהוגים לגבי כלל העובדים להשתלמות ע"ח המשרד. להבא יש לבצע השתלמויות סגל המחקר על פי הוראות פרק 52 בתקשי"ר שהן חלות על דירוג המחקר; וביניהן, לגבי השתלמויות קצרות בארץ - יש לפעול כמצוטט להלן מהתקשי"ר:

*52.131*

*אין למלא שום טופס כשמדובר בהשתתפות עובד בפעולות הדרכה קצרות בארץ,*

*כגון ימי עיון, כנסים והשתלמויות הנמשכות בסך הכול לא יותר משלושה*

*ימים, שאינן כרוכות בהתחייבות לשרת בתום ההדרכה. מקרים כגון אלה יש*

*להביא בפני האחראי להדרכה במשרד בבקשה בכתב, באמצעות הממונה הישיר*

*או מנהל היחידה, ובצירוף חוות דעת הממונה.*

*52.132*

*אישור האחראי להדרכה, להיעדרות עובד במשכורת לרגל השתתפותו בפעולת*

*הדרכה כאמור לעיל, יועבר לידיעת מחלקת כוח אדם. האישור ישמש אסמכתה*

*לתשלום משכורתו של העובד בעד ימי היעדרותו אלה.*

*52.143*

*השתתף עובד בפעולת הדרכה שאינה כרוכה בהתחייבות לשרת אחריה, ולאחר*

*מכן השתתף בפעולת הדרכה נוספת שאף היא אינה כרוכה בהתחייבות כאמור,*

*אין לחבר את שתי פעולות ההדרכה יחד, גם אם צירוף המענקים בעדם עולה*

*על 6.300 שקל חדש.*

3.      **טיוטת חוק המו"פ הממשלתי**

בישיבת פורום המדענים הראשיים ב30.12.98- בראשות שר המדע, הוצגה טיוטה לחוק המו"פ הממשלתי הבא בעיקר למסד את מעמדם של המדענים הראשיים ולהכפיפם לשר המדע. נאמר שם שמינהלי המחקר יהיו כפופים למדען הראשי של המשרד. ראש מינהל המחקר החקלאי הפורש, פרופ' נחום סנפיר, העמיד אותי על כך שאין ליישם כלל זה בממ"ח.

הגשתי לשר את הערותיי לטיוטת החוק, ובין השאר ציינתי שאין לפגוע במעמדם הבכיר של מינהל המחקר החקלאי כיחידת סמך אוטונומית ושל העומד בראשו, כנדרש וכמתחייב עקב אחריותם הלאומית וההיקף הגדול של הפעילות והמו"פ המבוצעים במינהל עם כ850- עובדים.

המלצתי אפוא שייקבע בחוק כי ***"***ראש מינהל המחקר החקלאי ע"ש וולקני יהיה בסטטוס מקביל לזה של מדען ראשי על פי חוק זה."

**4.     פגיעות באיגודנו מצד חבריו**

לאחרונה נתקלנו בתופעה מדאיגה במינהל המחקר החקלאי שחברי איגוד רואים לנכון להגיש להנהלה תלונות או יוזמות מכשילות נגד עמיתיהם בסגל המחקר.

בכדי להגן על החברים שנפגעו ועל סמכויות האיגוד, מחובתי להשחית שעות עבודה ותקציב בקבלת ייעוץ משפטי ובהתדיינויות עם הנהלת המינהל, ובהעדר פתרון נאלצים אנו לפתוח בהליכים משפטיים יקרים ושוחקים…וכל זאת במקום להשקיע את המשאבים הדלים העומדים לרשותנו בעניינים קונסטרוקטיביים כגון שיפור תנאי ההעסקה והשכר והגנה על זכויות העובדים!

אני נמנע מלנקוב בשמות ועילות כדי שלא לפגוע בנוגעים לדבר. הבזבוז הנגרם והטרחה המיותרת באים עלינו באשמת חברי האיגוד עצמם שלא עמדו על תוצאות מעשיהם. חכמים, היזהרו בדבריכם!

אני קורא אפוא לכל החברים שיפיקו את הלקח. **אסור לפנות למעסיק בכל עניין העלול לגרור התערבות איגוד סגל המחקר, ללא שתואמו הצעדים הננקטים מראש במוסדות האיגוד.**

**5.     מונה יועץ משפטי חדש לאיגוד**

לאחר שהיועץ המשפטי של האיגוד עו"ד משה וגנר הודיע על רצונו לפרוש אחרי יותר מ20- שנה בתפקיד, החליטה מזכירות האיגוד ב24.12.98- למנות במקומו את עו"ד אסתר נחליאלי-חיאט החל מ1.1.99-. אנו מאחלים לה הצלחה רבה.

אין כאן המקום לפרט את תרומותיו הרבות והחשובות של עו"ד וגנר לאיגוד. משה הוא חבר מייסד של האגודה האותמנית שבה מאוגד איגוד סגל המחקר. מירב הישגינו בכל תחומי תנאי ההעסקה הם תודות לו, ובמיוחד יזכרו מאבקיו הבלתי נלאים במוסד לבוררות מוסכמת. יותר מכל זכורה לטוב הצלחתו ב1985- להביס את ההסתדרות הכללית בביה"ד הארצי לעבודה ולהשיג הכרה באוטונומיה הייצוגית של האיגוד לאחר שהסתדרות המהנדסים עמדה להשתלט על האיגוד ולקחת לעצמה את סמכויותיו.

**6.     תוספת מחקר חקלאי והמעבר ל5- ימי עבודה**

בהליך במוסד לבוררות מוסכמת בתיק 1/98, סיימה המדינה להביא את עדיה. המוסד טרם החליט בבקשתנו להביא עדים נוספים בכדי להזים את דברי עדי המדינה. הישיבה הבאה של הדיון נקבעה ל19.4.99-.

בינתיים הסתיימה עבודת הפורום המשותף למדינה ולאיגוד בעניין שעון נוכחות, וב7.2.99- סוכמו בכתב בין הצדדים ההסכמות שהושגו וכן חילוקי הדעות שנשארו. ליום 22.3.99 נקבע דיון בסיכום עם סגן נציב שירות המדינה מר שמואל זיסקינד.

**7.     יעוץ מס בשבתון ובפרישה**

לאור הבעיות המתעוררות בסוגיית המיסוי, קיימה המזכירות דיון מסכם בעניין ב24.12.98- והחליטה להמליץ בפני החברים לקבל ייעוץ מס פרטני בכדי למזער את החיוב במס הכנסה בשבתון ובפרישה, וזאת לאור הניסיון שנרכש ע"י החברים שעשו כן והרוויחו משמעותית מכך.

כששבים מהשבתון, יש למלא דו"ח מס הכנסה שנתי/ים לגבי תקופת השבתון לשם קבלת שומא מידי פקיד השומא. יש להתייעץ עם יועץ מס לפני היציאה לשבתון וכן במילוי הדו"ח. **רו"ח בצלאל ברלב** משמש כיועץ

בעניין זה לחברי ארגון הסגל האקדמי הבכיר באוניברסיטה העברית ורכש התמחות מיוחדת בסוגיה. הוא מוכן להמשיך לייעץ גם לחברי איגודנו תמורת שכר טרחה סביר המשתלם לעובד (טל' 09-7675264).

סוגייה אחרת היא חובת הדיווח לשלטונות מס ההכנסה של ארה"ב על כל ההכנסות המקומיות. צורת הדיווח וסוג הדיווח נקבעים ע"פ ויזת השהייה, אך קיימים שיקולים נוספים הקובעים איזה דו"ח להגיש, אלו הכנסות חייבות בדיווח ואלו הוצאות מוכרות לצורכי מס. לחיסכון מס מרבי מומלץ להיוועץ ביועץ מס. בתחילת 1995 נכנסה לתוקף אמנה למניעת כפל מסים בין ארה"ב לישראל, המשפיעה על מיסוי ההכנסות אך איננה פוטרת מהגשת דו"חות בארה"ב. יועץ המס **מר נתן שחורי** עוסק בעניין זה 26 שנה ומציע את שירותיו לחברי האיגוד. בין מאי לדצמבר מדי שנה הוא שוהה בארץ ומדריך את היוצאים (טל' 03-6484332); בין ינואר לאפריל הוא בארה"ב ומטפל בהכנת הדו"חות עד למועד האחרון להגשתם ב15/4- (טל' 714-590-0160).

חישוב המיסוי בעת הפרישה הוא מורכב, והפתרון הכדאי ביותר יהיה פרטני בהיותו תלוי בתמהיל הסכומים המתקבלים עקב הפרישה. המעביד מתחשבן עם הפורש לגמלה ומשלם לו תשלומים שונים: פיצויי פרישה, פדיון ימי חופשה, השלמת דמי הבראה, יתרת קרן קשרי מדע, פדיון ימי מחלה, הסתגלות,ועוד. חוקים ותקנות שונים נותנים אפשרויות מגוונות למזעור חבות המס בהתאם להרכב הפרטני של התקבולים. לשם כך מומלץ להיעזר ביועץ מס לקראת הפרישה.

8.       **עדכון תעריפי שבתון, קק"מ, אש"ל חו"ל ות"י**

החל מ1.1.99- משולמת תוספת יוקר על כל רכיבי השכר והגמלה בשיעור 0.25%.

תעריפי אש"ל חו"ל הפטור ממס הכנסה עודכנו החל מ1.1.99- וחלים על קרן קשרי מדע ועל חופשת שבתון:

        ·           לינה לפי קבלות – סכום מזערי 81$ ללילה, סכום מרבי 185$ ללילה;

        ·           הוצאות שהייה – אם נדרשו הוצאות לינה לפי קבלות 52$ ליממה, אם לא הוגשו קבלות על לינה 87$ ליממה;

        ·           שכר לימוד בבי"ס יסודי או תיכון עבור ילד שטרם מלאו לו 19 שנה - 463$ לחודש;

        ·           הוצאות נסיעה ברכב פרטי שכור - 41$ ליממה;

        ·           המקומות בהם ניתן להגדיל ב25%- את סכום הוצאות הלינה הנ"ל – הונג-קונג, טיוואן, יפן, סין, סינגפור, פיליפינים וקוריאה.

|  |  |  |
| --- | --- | --- |
| **דרגה** | **קק"מ, החל מ1.10.98- ($ לשנה\*)** | **מענק שבתון, מ1.10.98- ($ לחודש\*\*)** |
| או | 7619 | 4831 |
| א | 5086 | 3899 |
| ב | 3902 | 3068 |
| ג | 3074 | 2511 |
| ד | 2249 | - |
| ה2 | 1738 | - |

\* ב1.4.99- יש להפריש מראש סכום זה לקרן.        \*\* יש להגדיל סכום זה בשיעור % שכר קידום וגרירת ותק

**9. זכינו במשפט למינוי ראש ממ"ח**

ב8.2.99- ניתן פסה"ד ע"י השופט אלי תיבון בביה"ד האזורי לעבודה בירושלים ונתקבלה תביעתנו בסכסוך הקיבוצי בעניין מינוי ראש המינהל המחקר החקלאי. ניתנה הוראה למדינה לאפשר המשך הליך איוש המשרה באותה דרך בה החל ההליך, דרך הנראית לביה"ד "הגונה והוגנת כלפי כל הציבור".

בין נימוקי ההחלטה נקבע כי משרות בדירוג המחקר פטורות ממכרז פומבי, כאמור בתקשי"ר. בצעד חריג בהליכים קיבוציים, חויבה המדינה לשלם הוצאות בסך 5.000 ש"ח.

הליך המינוי אמנם נמשך על פי פסה"ד. ב8.3.99- נבחר ד"ר אלי פוטיבסקי כמומלץ המועצה המדעית לתפקיד ראש המינהל, ועל שר החקלאות לאשר את המינוי.

עם זאת, הגישה המדינה בינתיים ערעור על פסה"ד אל ביה"ד הארצי לעבודה ומבקשת לחייב במכרז את איוש משרת ראש ממ"ח. הדיון נקבע ל26.4.99- בשעה 08.30.